Navarra Suma talde parlamentarioari atxikitako foru parlamentari Jorge Esparza Garrido jaunak galdera egin du premiazko familietan adingabeen balorazio integrala egiteko programa abian jartzeko Gizain Fundazioan diren langileei buruz (10-23/PES-00040). Hona Nafarroako Gobernuko Eskubide Sozialetako kontseilariak informatzeko duena:

*Hasiera batean, zenbat pertsona subrogatu zituen Gizain Fundazioak Premiazko familietan adingabeen balorazio integrala egiteko programa abian jartzeko?*

2019ko uztailaren 1ean Xilemako 37 langile subrogatu ziren 12/14 urte arteko Adingabeentzako Behaketa eta Harrera Zentroaren funtzionamendurako.

Subrogatutako pertsonetako batek (familietan esku hartzeko teknikaria, % 100eko lanaldiarekin) premiazko familietan adingabeen balorazio integrala egiteko programa garatzea du eginkizuna, Beloso Behaketa eta Harrera Zentroari lotuta.

*Gaur egun, Fundazioan zenbat pertsona ari dira lanean Premiazko familietan adingabeen balorazio integrala egiteko programari lotuta?*

Lehen bezala, gaur egun ere familietan esku hartzeko teknikari bat (gizarte langile bat) arduratzen da programa honetaz, % 100eko lanaldiarekin.

Hori guztia jakinarazten dut, Nafarroako Parlamentuko Erregelamenduaren 194. artikuluan ezarritakoa betez.

Iruñean, 2023ko martxoaren 24an

Eskubide Sozialetako kontseilaria: María Carmen Maeztu Villafranca